CKP รายได้พุ่ง หนุนกำไรปี 64 โตกระฉูด 4 เท่าตัว แจกปันผล 0.08 บ.
CKP รายงานกำไรปี 64 โตกระฉูด 4 เท่าตัวมาที่ 2.2 พันลบ. รับรายได้ขายไฟฟ้าพุ่ง เคาะปันผล 0.08 บ. ขึ้น XD 5 พ.ค.65 กำหนดจ่าย 20 พ.ค.65
CKP รายงานกำไรปี 64 โตกระฉูด 4 เท่าตัวมาที่ 2.2 พันลบ. รับรายได้ขายไฟฟ้าพุ่ง เคาะปันผล 0.08 บ. ขึ้น XD 5 พ.ค.65 กำหนดจ่าย 20 พ.ค.65
21 ก.พ. 2565

บริษัท ซีเค พาวเวอร์ จำกัด (มหาชน) หรือ CKP รายงานผลการดำเนินงานงวดปี 2564 มีกำไรสุทธิ ดังนี้

โดยบริษัทมีรายได้รวมปี 2564 เพิ่มขึ้นร้อยละ 30.1 จากปีก่อน ซึ่งมาจากรายได้ขายไฟฟ้าของ NN2 เพิ่มขึ้นตามปริมาณการขายไฟฟ้าที่ เพิ่มขึ้น เนื่องจากมีปริมาณน้ำไหลเข้าอ่างเก็บน้ำระหว่างปี 2564 มากกว่าปีก่อน และมีปริมาณน้ำสะสม ณ ต้นปี สูงกว่าช่วงเดียวกันของปีก่อน
รวมถึงรายได้จากการขายไฟฟ้าและไอน้ำของ BIC เพิ่มขึ้น เนื่องจากราคาก๊าซธรรมชาติเฉลี่ยในปี 2564 สูงกว่าปีก่อน และมีปริมาณการขายไฟฟ้าเพิ่มขึ้นจากปีก่อน
อีกทั้งรายได้ค่าบริหารโครงการเพิ่มขึ้น จากการเริ่มรับรู้รายได้ค่าบริหารโครงการโรงไฟฟ้าพลังน้ำหลวงพระบาง ตั้งแต่ไตรมาส 4 ปี 2563
ขณะที่กำไรสุทธิส่วนที่เป็นของผู้ถือหุ้นของบริษัทในปี 2564 เพิ่มขึ้นร้อยละ 438.4 จากปีก่อน โดยสาเหตุหลักของการเติบโตมาจากรายได้จากการขายไฟฟ้าของ NN2 เพิ่มขึ้นจากปีก่อน และการรับรู้ส่วนแบ่งกำไรจากเงินลงทุนใน XPCL เพิ่มขึ้นจากปริมาณการขายไฟฟ้าที่เพิ่มขึ้น และค่าใช้จ่ายทางการเงินที่ลดลง รวมถึงการเพิ่มสัดส่วนการถือหุ้นใน XPCL จากร้อยละ 37.5 เป็นร้อยละ 42.5 เมื่อปลายไตรมาส 2 ปี 2564
ทั้งนี้ รายได้จากการขายไฟฟ้าของ NN2 ในปี 2564 เพิ่มขึ้นร้อยละ 98.9 จากปีก่อน ตามปริมาณการขายไฟฟ้าที่เพิ่มขึ้น เนื่องจากมี ปริมาณน้ำไหลเข้าอ่างเก็บน้ำระหว่างปี 2564 มากกว่าปีก่อน และมีปริมาณน้ำสะสม ณ ต้นปี 2564 สูงกว่าช่วงเดียวกันของปีก่อน ซึ่งเป็นผลมาจากการประกาศความพร้อมจ่ายอย่างระมัดระวังตลอดปี 2563 ของโรงไฟฟ้าพลังน้ำน้ำงึม 2 จึงทำให้ปริมาณการขายไฟฟ้าของ NN2 เติบโตขึ้น
พร้อมกันนี้ บริษัทเตรียมจ่ายปันผลจากงวดดำเนินงานวันที่ 1 ม.ค.64 – 31 ธ.ค.64 เป็นเงินสด 0.08 บาท กำหนดวันที่ไม่ได้รับสิทธิปันผล (XD) วันที่ 5 พ.ค.65 และกำหนดจ่าย 20 พ.ค.65